Tehniskā specifikācija

Sadzīves atkritumu poligona “Cinīši” 1. kontūrā izbūvēto gazifikācijas iekārtu tehniskā apkalpošana tehnoloģisko procesu nepārtrauktības nodrošināšanai
Vispārīgā informācija
Gāzes regulēšanas stacijas pamatuzdevums ir savākt gāzi no atkritumu šūnas gāzes ekstrakcijas līnijām kolektorā, padot gāzi uz patērētāju (iekšdedzes dzinēji), regulēt un kontrolēt gāzes sastāvu. Frekvenču pārveidotāja kontrolēts gāzes sūknis, kurš novietots Gāzes sūkņa stacijā, nodrošina nemainīgu gāzes spiedienu padevē uz patērētāju (koģenerācijas iekārtām), un atbilstoši retinājumu gāzes savācošajos cauruļvados.

Gāzes regulēšanas stacijā tiek pievienoti gāzesvadi no katras atsevišķās trases, kur tie tiek pievienoti kolektoram. Gāzes regulēšanas stacijā uzstādīts gāzes kolektors Dn150 ar 8 gāzes ekstrakcijas līniju pievadiem.

Gāzes regulēšanas stacijā katrs gāzes ekstrakcijas līnijas pievads ir aprīkots ar rotometru (plūsmas mērītāju) – pastāvīgas gāzes plūsmas mērīšanai līnijā, regulēšanas krāniem un ventili ar uzgali, kas paredzēts gāzes analizatora pievienošanai. Kopējā gāzes sastāva mērīšanas vieta ir paredzēta arī kolektora vadā.

Regulēšanas pamatmērķis ir atrast tādu plūsmu, lai metāna saturs kolektora vadā jeb urbumā nekristos. Lai saprātīgi izmantotu gāzes šūnas resursus, ir ieteicams neiegūt vairāk par 75% no maksimāli iespējamās plūsmas. Maksimāli iespējamā plūsma ir tāda plūsma, pie kuras metāna saturs gāzē ilgākā laika periodā nekļūst mazāks par 50%.

Atbilstoši optimālai gāzes plūsmai tiek pieņemts lēmums par patērētājam nododamās gāzes apjomu un sekojoši gāzi patērējošās iekārtas darbības jaudu. Iekšdedzes dzinējiem, kuri tiek darbināti ar atkritumu poligona gāzi, ir ražotāja noteikts minimālais metāna saturs gāzē, kas attiecīgajā gadījumā ir 56%, un patērējamais gāzes daudzums, darbinot dzinēju ar 100% jaudu. Sekojoši nav pieļaujams no gāzes regulēšanas stacijas nodot patērētājam gāzi ar zemāku metāna saturu.
Gāzes sastāvu kontrolē ar īpaši atkritumu poligona gāzei izgatavotiem mēraparātiem, kas var noteikt metāna (CH4), skābekļa (O2) un oglekļa dioksīda (CO2) koncentrāciju gāzē. Šie ir paši būtiskākie parametri, vadoties no kuru izmaiņām, gāzes plūsma tiek vai nu samazināta vai arī palielināta. Atsevišķi mērinstrumenti var noteikt arī citas gāzes komponentes un parametrus, piemēram, oglekļa monoksīda (CO), sērūdeņraža (H2S) u.c. koncentrācijas.

Ņemot vērā, ka gāzes sastāvs ir atšķirīgs gāzes ekstrakcijas līnijās, gāzes sastāvu kolektorā kontrolē, mainot katra atsevišķa urbuma plūsmu.

Veicamie darbi

· Gāzes parametru iegūšana (mērīšana) 1x dienā, fiksējot tos uzskaites žurnālā
· Gāzes ekstrakcijas līniju gāzes plūsmas balansēšana atkarībā no iegūstamās gāzes parametriem, ievērojot sekojošus nosacījumus:

· CH4 koncentrācijas kontrole katrā gāzes ekstrakcijas līnijā, nodrošinot optimālu metāna koncentrāciju (gāzes patērētāja funkcionēšanas risks);
· CO2 koncentrācijas kontrole katrā gāzes ekstrakcijas līnijā gāzes ieguves nepārtrauktības nodrošināšanai (gāzes ieguves apjoma samazināšanās risks);

· O2 koncentrācijas kontrole katrā gāzes ekstrakcijas līnijā gāzes ieguves drošai iegūšanai (sprādzienbīstamas risks)

· Gāzes parametru kontrole gāzes kolektorā, nodrošinot gāzes ar ne mazāk kā 56% metāna koncentrāciju padevi uz esošajām koģenerācijas iekārtām.
· Gāzes ekstrakcijas līniju darbspējas nodrošināšana (hermētiskuma kontrole, funkcionalitātes kontrole)

